Noville VD

Noville (prononcu [novil]) estas komunumo en la distrikto Aigle en Kantono Vaŭdo, Svislando. Ĝi havis 769 loĝantojn je la 31-a de decembro 2012.

 Geografio 
La komunumo situas ĉe la orienta fino de Lago Lemano proksimume 6 kilometrojn sude de Montreux en la delto, kiun la rivero Rodano formas en la Lago Lemano. Rodano formas la okcidentan limon de Noville al Port-Valais, kaj la rivereto L'eau Froide ĝian orientan limon al Villeneuve. La komunumo konsistas el la vilaĝo Noville kaj la vilaĝetoj kaj setlejoj Crebelley, Les Grangettes, Novalette, kaj Perrausa.Fonto: Reta mapo 1:20000 de Swisstopo

La teritorio de la komunumo etendiĝas sur areo de 10,35 km², de kiuj 34,4% estas kovritaj de arbaro, 42,0% servas por agrikulturo kaj 8,5% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
Noville limas en nordo al la Lago Lemano, en oriento al Villeneuve, en sudoriento al Rennaz, en sudo al Roche, en sudsudokcidento al Chessel, kaj en okcidento al Port-Valais (VS).

 Trafiko 
Noville situas flanke de la gravaj trafikvojoj, tamen ĝi facile atingeblas. La kantona ĉefvojo n-ro 9 tuŝas la komunuman teritorion tute en oriento kaj ĉe la suda limo pasas la kantona ĉefvojo n-ro 144. La plej proksima alveturejo al la svisa aŭtovojo A9 estas la alveturejo Villeneujve, kiu situas rekte apud la orienta komunumlimo.

 Historio 
La unua dokumenta mencio de Corbeyrier datiĝas el la jaro 903 kiel Nova villa. En Noville estis malkovrita tombokampo el la frua mezepoko. Dum mezepoko la Abatejo Saint-Maurice kaj diversaj senjoroj posedis bienojn en Noville. Noville dum mezepoko politike apartenis al la Subvoktejo Chillon kaj eklezie al la Episkopejo Siono. Sub la berna regado de 1475 ĝis la Helveta Revolucio de 1798 Noville apartenis al la Mandatejo kaj Voktejo Aigle, formante subvoktejon kun Rennaz kaj Roche.Fonto: Liliane Desponds: Corbeyrier en Historia Leksikono de Svislando (2009-08-07)

 Konataj personecoj 
Jean-Marc Bory naskiĝis en Noveville.
Pierre Goeldlin de Tiefenau pasigis multe da tempo en Noville kaj agis por la konservado de la Rezervejo des Grangettes.

 Notoj kaj referencoj 


 Eksteraj ligiloj 
 Oficiala retpaĝo de Noville

 Bildoj